পুণে–হাবিবগঞ্জ হামসফর এক্সপ্রেস
পুণে–হাবিবগঞ্জ হামসফর এক্সপ্রেস ভারতীয় রেলওয়ের একটি সম্পূর্ণ শীতাতপ নিয়ন্ত্রিত ৩ টায়ার এক্সপ্রেস ট্রেন, যা মহারাষ্ট্রে অবস্থিত পুণে জংশন রেলওয়ে স্টেশন এবং মধ্যপ্রদেশের রাজধানী ভোপালে অবস্থিত হাবিবগঞ্জ বা রাণী কমলাপতি রেলওয়ে স্টেশনকে রেলপথে সংযুক্ত করে। এটি বর্তমানে সপ্তাহে একবার ২২১৭১ / ২২১৭২ ট্রেন নম্বরাঙ্কিত হয়ে পরিচালিত হচ্ছে। ট্রেনটি মহারাষ্ট্র ও মধ্যপ্রদেশের মধ্যে চলাচল করে। ট্রেনটি সাঁতরাগাছি–হাবিবগঞ্জ হামসফর এক্সপ্রেস-এর সাথে রেক ভাগাভাগি করে।